披雲堂歌
作者：馬廷鸞
朝代：宋

paragraphs: 癡雲壓隴如堅城，猛風擊破如雄兵。
寒谿古洞收不徹，有如奔車白旆歸空營。
林稍劃劃露微碧，玉匣漸見青銅精。
影轉西風流日脚，萬斛黄金散空落。
寶篦刮盡重瞳膜，倒盛一海春冰薄。
世界傾在琉璃屏，神豪氣爽肌骨清。
便欲垂羽翰，飛上朝玉京。
不須七椀秋江波，兩腋自有清風生。
長憶當年玉川子，慇懃會問蒼生事。